Öt tonna jelzés nélküli csirkehúst találtak egy lengyel kamionban | Hír.ma
Öt tonna ismeretlen eredetű csirkehúst találtak a NAV pénzügyőrei egy lengyel kamionban, az árut megsemmisítik - közölte a szervezet sajtóreferense szerdán az MTI-vel.Rozs Viktor tájékoztatása szerint a szlovák állampolgárságú sofőrnek nem volt nemzetközi árufuvarozói engedélye és az áru behozatalához szükséges állatorvosi igazolása sem. Az árut a fuvarlevél alapján egy magyar cégtől egy másik magyar cégnek szállította.
A jármű vezetőjére a fuvarozási engedély hiánya miatt a NAV hatszázezer forint bírságot szabott ki, melyet a sofőr a helyszínen kifizetett. A szállítmányt az Elektronikus Közúti Áruforgalom Ellenőrző Rendszerbe (ekáer) sem jelentették be, emiatt a feladó székhelye szerinti adóigazgatóság indított eljárást.
jelzés nélküli csirkehús
öt tonna